సచిన్ (నటుడు)
ఆయన "హా మజా మార్గ్ ఏక్లా" (1962) అనే మరాఠీ చలనచిత్రంతో బాల నటుడిగా నటజీవితాన్ని ప్రారంభించారు, ఆ తరువాత సుమారుగా 65 సినిమాల్లో బాల నటుడిగా వివిధ పాత్రలు పోషించారు, వయోజన పాత్రల్లోకి అడుగుపెట్టిన తరువాత ప్రధాన పాత్రధారిగా "గీత్ గాతా చల్" (1975), "బాలికా బధు" (1976), "ఆంఖియోన్ కే జరోఖోన్ సే" (1978), మరియు "నదియా కే పార్" (1982) వంటి విజయవంతమైన చిత్రాల్లో నటించారు. హిందీ, మరాఠీ మరియు భోజ్‌పురి చలనచిత్ర రంగాల్లో ఆయన పనిచేశారు, "తు తు మై మై" (2000) మరియు "కాద్వీ ఖట్టి మీఠీ" సహా భారతీయ బుల్లితెరపై విజయవంతమైన హాస్య కార్యక్రమాలకు నటుడిగా, నిర్మాతగా మరియు దర్శకుడిగా వ్యవహరించారు. అంతేకాకుండా ఆయన పలు విజయవంతమైన మరాఠీ చలనచిత్రాలకు దర్శకుడి ఉన్నారు, "మై బాప్ (1982), " నవ్రీ మిలే నవర్యాలా" (1984), " ఆషి హి బాన్వా బాన్వీ" (1988), " అమచ్‌యాసర్ఖే ఆమిచ్" (1990) మరియు " నవ్రా మజా నవ్‌సచా" (2004) తదితర చిత్రాలకు దర్శకత్వం వహించారు."
వినోద్ ఖన్నా
సునీల్ దత్ హీరోగా నటించిన మన్ కా మీట్ (1968) సినిమాలో విలన్ గా నటించారు వినోద్. ఇదే ఆయన మొదటి సినిమా. కెరీర్ మొదట్లో 1970లో విడుదలైన పూరబ్ ఔర్ పశ్చిమ్, సచ్చా ఝూటా, ఆన్ మిలో సజ్నా, మస్తానా, 1971లో విడుదలైన మేరా గోన్ మేరా దేశ్, ఎలాన్ వంటి సినిమాల్లో సహాయనటుని పాత్రలు, ప్రతినాయక పాత్రలు చేశారు.
బాలీవుడ్ లో మొదట విలన్ పాత్రలు ఆ తరువాత హీరో పాత్రలు వేసిన అతి తక్కువమంది నటుల్లో వినోద్ ఒకరు. 1971లో మొదటిసారి హమ్ తుమ్ ఔర్ ఓ సినిమాతో హీరో అయ్యారు వినోద్. ఆ తరువాత గుల్జార్ దర్శకత్వంలో మల్టీ హీరోగా మేరే అప్నేలో చేశారు. 1973లో గుల్జార్ దర్శకత్వంలోనే వచ్చిన అచానక్ సినిమాలో చివరికి చనిపోయే ఆర్మీ ఆఫీసర్ పాత్రలో ఆయన నటనకు విమర్శకుల నుంచి ప్రశంసలు లభించాయి. ఈ కథ మహారాష్ట్ర కు చెందిన కమాండర్ కె.ఎం.నానావతి  నిజ జీవిత కథ. ఈ సినిమాలో నానావతి పాత్రను పోషించారు వినోద్.